**DĖL VIEŠOJO IR PRIVATAUS SEKTORIŲ PARTNERYSTĖS PROJEKTO „SPORTO KOMPLEKSO VYSTYMAS KLAIPĖDOS UNIVERSITETO MIESTELYJE“ ĮGYVENDINIMO**

Nr.

Vilnius

Vadovaudamasi Lietuvos Respublikos koncesijų įstatymo 5 straipsniu ir 14 straipsnio 9 dalimi, Lietuvos Respublikos žemės įstatymo 9 straipsnio 6 dalies 5 punktu, atsižvelgdama į Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“ (toliau – Taisyklės), 18 punktą ir Viešojo ir privataus sektorių partnerystės projektų komisijos 2022 m. balandžio 1 d. posėdžio protokolą Nr. 25, Lietuvos Respublikos Vyriausybė nutaria:

1. Įgyvendinti viešojo ir privataus sektorių partnerystės projektą „Sporto komplekso vystymas Klaipėdos universiteto miestelyje“ (toliau – partnerystės projektas), kurio tikslas – pagerinti Klaipėdos universiteto studijų kokybę, sukuriant studentų poreikius atitinkančią sporto infrastruktūrą, bei sudaryti sąlygas Klaipėdos miesto akademiniam jaunimui ir visuomenei didinti fizinį aktyvumą, taip pat pasirašyti su privačiu subjektu, laimėjusiu koncesijos konkursą, partnerystės sutartį, kurioje būtų nustatytos šios pagrindinės partnerystės projekto sąlygos:

1.1. partnerystės projektui taikomas partnerystės būdas – koncesija;

1.2. koncesijos vertė – 1 363 578 Eur (vienas milijonas trys šimtai šešiasdešimt trys tūkstančiai penki šimtai septyniasdešimt aštuoni eurai) realia verte;

1.3. koncesijos sutarties laikotarpis – iki 17 metų;

1.4. numatoma partnerystės projekto apimtis – sporto komplekso, kuriamo tiek Klaipėdos universiteto, tiek koncesininko poreikiams, adresu H. Manto g. 84, Klaipėda (toliau – sporto kompleksas), projektavimas, statyba, įrengimas, eksploatacija, priežiūra ir kitų viešųjų paslaugų teikimas;

1.5. privačiam subjektui suteikiama teisė vykdyti šią veiklą:

1.5.1. sporto komplekso infrastruktūros projektavimas;

1.5.2. sporto komplekso infrastruktūros statyba ir įrengimas;

1.5.3. sporto komplekso infrastruktūros eksploatavimas ir priežiūra;

1.5.4. teritorijos priežiūra ir tvarkymas;

1.5.5. sporto komplekso infrastruktūros nuoma.

2. Įgalioti Klaipėdos universitetą:

2.1. būti koncesiją suteikiančiąja institucija;

2.2. įvykdžius Taisyklėse nustatytas sąlygas, pasirašyti koncesijos sutartį su privačiu subjektu, koncesijos konkurso laimėtoju, ir įgyvendinti partnerystės projektą.

Finansų ministrė,

pavaduojanti Ministrą Pirmininką         Gintarė Skaistė

Švietimo, mokslo ir sporto ministras Gintautas Jakštas